ভার্চ্যুয়াল জগতে বন্ধুদের সঙ্গে খোশগল্পে ব্যস্ত? এমন মুহূর্তে বন্ধুর উদ্দেশে লেখা কোনো খুদে বার্তা ভুলে পাঠিয়ে দিলেন সহকর্মীকে। ভাবুন তো, আপনার অবস্থা কেমন হবে? নিশ্চয়ই বিব্রতকর। এরপর ‘দুঃখিত, ভুলে চলে গেছে’ বলা ছাড়া আর কোনো উপায় নেই। এমন বিব্রতকর অবস্থা থেকে রেহাই দিতে খুদে বার্তা পাঠানোর মাধ্যম হোয়াটসঅ্যাপ চালু করছে ‘আনসেন্ড’ নামের বিশেষ একটি সুবিধা। অনাকাঙ্ক্ষিত কোনো বার্তা কারও কাছে গেলে তা আবার ফিরিয়ে আনা যাবে এই সুবিধার মাধ্যমে।